Komisjoni arvamus EÜ asutamislepingu artikli 251 lõike 2 kolmanda lõigu punkti c alusel Euroopa Parlamendi tehtud muudatusettepanekute kohta nõukogu ühises seisukohas, mis käsitleb ettepanekut Euroopa parlamendi ja Nõukogu määrusE KOHTA millega luuakse Euroopa Soolise Võrdõiguslikkuse Instituut millega muudetakse Komisjoni ettepanekut EÜ asutamislepingu artikli 250 lõike 2 alusel /* KOM/2006/0860 lõplik - COD 2005/0017 */





[pic] | EUROOPA ÜHENDUSTE KOMISJON | Brüssel 15.12.2006 KOM(2006) 860 lõplik 2005/0017 (COD) KOMISJONI ARVAMUS EÜ asutamislepingu artikli 251 lõike 2 kolmanda lõigu punkti c alusel Euroopa Parlamendi tehtud muudatusettepanekute kohta nõukogu ühises seisukohas, mis käsitleb ettepanekut EUROOPA PARLAMENDI JA NÕUKOGU MÄÄRUSE KOHTA millega luuakse Euroopa Soolise Võrdõiguslikkuse Instituut MILLEGA MUUDETAKSE KOMISJONI ETTEPANEKUTEÜ asutamislepingu artikli 250 lõike 2 alusel 2005/0017 (COD) KOMISJONI ARVAMUS EÜ asutamislepingu artikli 251 lõike 2 kolmanda lõigu punkti c alusel Euroopa Parlamendi tehtud muudatusettepanekute kohta nõukogu ühises seisukohas, mis käsitleb ettepanekut EUROOPA PARLAMENDI JA NÕUKOGU MÄÄRUSE KOHTA millega luuakse Euroopa Soolise Võrdõiguslikkuse Instituut (EMPs kohaldatav tekst) 1. SISSEJUHATUS EÜ asutamislepingu artikli 251 lõike 2 kolmanda lõigu punktis c on sätestatud, et komisjon peab esitama arvamuse Euroopa Parlamendi teisel lugemisel tehtud muudatusettepanekute kohta. Komisjon esitab allpool oma arvamuse parlamendi muudatusettepanekute kohta. 2. TAUST Ettepaneku edastamine Euroopa Parlamendile ja nõukogule: dokument KOM(2005) 81 (lõplik) – 2005/0017 (COD): 8.3.2005 Euroopa Majandus- ja Sotsiaalkomitee arvamuse vastuvõtmise kuupäev: 27.9.2005 Euroopa Parlamendi seisukoht, esimene lugemine: 14.3.2006 Muudetud ettepaneku edastamine Euroopa Parlamendile ja nõukogule: 8.5.2006 Poliitiline kokkulepe nõukogus ühise seisukoha vastuvõtmise kohta: 1.6.2006 Nõukogu ühise seisukoha ametliku vastuvõtmise kuupäev: 18.9.2006 Nõukogu ühist seisukohta käsitleva komisjoni teatise Euroopa Parlamendile edastamine: 21.9.2006 Euroopa Parlamendi arvamus teisel lugemisel: 14.12.2006 3. ETTEPANEKU EESMÄRK Ettepanekus käsitletav instituut peab pakkuma tehnilist tuge liikmesriikidele ja ühenduse institutsioonidele, eelkõige komisjonile, et paremini kindlustada meeste ja naiste võrdsete võimaluste poliitika rakendamist ühenduses. Sellega seoses peab instituut tagama objektiivsete, usaldusväärsete ja võrreldavate andmete kogumise ja analüüsi ühenduse tasemel ning soolise võrdõiguslikkuse temaatika ühenduse poliitika lõimimiseks sobiva metoodika väljatöötamise; instituut peab soodustama heade tavade vahetamist ja dialoogi asjaosaliste vahel ning lisaks tõstma ühenduse sellealase poliitika tähtsust Euroopa kodanike silmis. Ettepanek on kooskõlas 2002. aasta teatisega reguleerimisametite tegevusraamistiku kohta ja reguleerimisameteid käsitleva institutsioonidevahelise kokkuleppe eelnõuga (esitatud 2005. aasta veebruaris ja praegu arutamisel). 4. KOMISJONI ARVAMUS EUROOPA PARLAMENDIS TEISEL LUGEMISEL VASTUVÕETUD MUUDATUSETTEPANEKUTE KOHTA 14. detsembril 2006 Euroopa Parlamendi täiskogus teisel lugemisel vastuvõetud muudatusettepanekud käsitlevad järgmisi küsimusi. – Haldusnõukogu koosseis: ilma juhatuseta keskmise suurusega haldusnõukogu (18 liikmesriikide esindajat ja 1 komisjoni esindaja), liikmed vahetuvad eesistumise rotatsiooni järjekorras; – haldusnõukogu koosseisu käsitleva ühisavalduse kava, milles märgitakse selgelt, et instituudi puhul leitud lahenduse näol ei ole tegemist pretsedendiga muude tulevaste ametite jaoks, ning täpsustatakse nõukogu esindajate jaoks rotatsioonisüsteem; – tagasi tuuakse ekspertide kogu (27 liikmesriikide nimetatud eksperti, 2 Euroopa Parlamendi nimetatud eksperti ning 3 Euroopa tasandil tegutsevate valitsusväliste organisatsioonide / sotsiaalpartnerite esindajat); – direktori määramine : selgelt nimetatakse ametissemääramise korda (samad sätted kui Euroopa Toiduohutusametit käsitlevas määruses) ning valitud kandidaadi Euroopa Parlamendis esinemise võimalusest on saanud kohustus; – väiksemad muudatused artiklis 21 (hindamine), millega lisatakse hindamisel vaadeldavate elementide hulka haldusstruktuuri asjakohasus instituudi ülesannete täitmisel, ning artiklis 22 (läbivaatamisklausel). Kõnealused muudatused tulenevad nõukogu eesistuja ja Euroopa Parlamendi raportööride saavutatud kompromissist, mida toetas ka komisjon, et määrus teisel lugemisel vastu võtta. Komisjon leiab, et saavutatud kompromiss on tasakaalus. Haldusnõukogu on väiksem; kompromiss lähtub lahendustest, mida komisjon toetas esimesel lugemisel: väiksem haldusnõukogu ilma juhatuseta, liikmete rotatsioon ja nõuandev / ekspertide kogu : Tänu rotatsioonisüsteemile ja ühisavaldusele on senistesse ettepanekutesse skeptiliselt suhtunud liikmesriigid nõus keskmise suurusega haldusnõukoguga ning muudatused, mis käsitlesid direktori ametissenimetamist, ekspertide kogu ja kahe parlamendipoolse eksperdi nimetamist, on kooskõlas Euroopa Parlamendi soovidega. Komisjon on nõus Euroopa Parlamendis teisel lugemisel vastu võetud muudatusettepanekutega. 5. KOKKUVÕTE EÜ asutamislepingu artikli 250 lõike 2 kohaselt muudab komisjon oma ettepanekut vastavalt eespool esitatule.